Vienošanās Nr. 2
[bookmark: _Hlk207194072]par grozījumiem 11.04.2025. līgumā Nr. RD-25-499-lī 
Pilsētas sabiedriskā transporta savienojuma mobilitātes punktu “Alfa”, “Atgāzene”, “Slokas iela”, “Vecdaugava”, “Turība”, “Mangaļi”, “Vecāķi”, “Gaisma” būvuzraudzība

Rīgā,							           Dokumenta datums ir tā 
elektroniskās parakstīšanas datums
 
Rīgas valstspilsētas pašvaldības Ārtelpas un mobilitātes departaments, reģistrācijas Nr.50900040801, juridiskā adrese Ģertrūdes iela 36, Rīga, LV-1011 (turpmāk – Departaments), tā [:], kurš rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu, Rīgas domes 2024. gada 24. janvāra nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 7.7. punktu un Rīgas valstspilsētas pašvaldības Ārtelpas un mobilitātes departamenta 2024. gada 2. decembra rīkojumu Nr. AMD-24-642-rs “Par pilnvarojumu parakstīt dokumentus”, no vienas puses, 
“BaltLine Globe” SIA, reģistrācijas Nr. 40003780856, juridiskā adrese: Latgales iela 127, Rīga, LV-1003, tās [:], kura rīkojas saskaņā ar statūtiem (turpmāk – Izpildītājs), no otras puses, Departaments un Izpildītājs kopā (turpmāk – Līdzēji),

ņemot vērā:
· 2025. gada 11.aprīlī noslēgto līgumu Nr. RD-25-499-lī par būvobjekta “Pilsētas sabiedriskā transporta savienojuma mobilitātes punktu “Alfa”, “Atgāzene”, “Slokas iela”, “Vecdaugava”, “Turība”, “Mangaļi”, “Vecāķi”, “Gaisma”” būvuzraudzību (turpmāk – Līgums);
· 2025.gada 26.septembrī noslēgto Vienošanos Nr.1 pie Līguma;
· Starp Departamentu un SIA “BALTIJAS BŪVE” 2025.gada 26.februārī noslēgto Līgumu Nr. RDCA-25-32-lī “Pilsētas sabiedriskā transporta savienojuma mobilitātes punktu “Alfa”, “Atgāzene”, “Slokas iela”, “Vecdaugava”, “Turība”, “Mangaļi”, “Vecāķi”,  būvdarbi un pilsētas sabiedriskā transporta savienojuma punktu izbūves dzelzceļa stacijā “Gaisma” projektēšana, autoruzraudzība un būvdarbi” un pie tā noslēgto Vienošanos Nr.3 no 2025.gada 28.oktobrī, Vienošanos Nr.4 no 2025.gada 14.novembrī un Vienošanos Nr.5 no 2026.gada 05.janvārī;
· Līguma pielikumu Nr.1 "Finanšu Piedāvājums", kas nosaka, ka Būvuzraudzības testēšanas (laboratorisko pārbaužu) skaits var tikt samazināts;
· Līguma 3.5.punktu, kur nosaka Pasūtītāja tiesības uzdot Izpildītajam veikt Būvuzraudzību papildus sākotnēji noteiktajam termiņam ja Būvdarbi nav pabeigti Līguma 3.4. punktā sākotnēji plānotajā termiņā;
· Līguma 7.9.2.punktu, kurš nosaka Izpildītāja tiesības uz papildus apmaksas saņemšanu gadījumā, kad Būvdarbi nav pabeigti Līguma 3.4.punktā norādītajā attiecīgā Būvobjekta Būvdarbu izpildes termiņā un Pasūtītājs uzdod Izpildītājam veikt papildu Būvuzraudzību; 
· Publisko iepirkumu likuma 61.panta trešās daļas 1. un 2.punktu un 61.panta piekto daļu,

un, lai nodrošinātu koordinētu un saskaņotu projekta Pilsētas sabiedriskā transporta savienojuma mobilitātes punktu “Alfa”, “Atgāzene”, “Slokas iela”, “Vecdaugava”, “Turība”, “Mangaļi”, “Vecāķi”, “Gaisma” būvuzraudzības īstenošanu, Līdzēji vienojas par šādiem grozījumiem Līgumā (turpmāk – Vienošanās Nr.2): 

1. Līdzēji vienojas par izmaiņām būvuzraudzības darbu apjomā, kas saistītas ar būvuzraudzības izpildes termiņa pagarinājumu un laboratorisko pārbaužu apjoma samazinājumu, attiecīgi palielinot būvuzraudzības samaksas apmēru par papildu būvuzraudzības darbu veikšanu un samazinot laboratorisko pārbaužu samaksas apmēru, pamatojoties uz Būvuzrauga sagatavoto būvobjekta “Pilsētas sabiedriskā transporta savienojuma mobilitātes punkts Vecāķi, Rīga” būvuzraudzības darbu pabeigšanas atskaiti no 07.12.2025. (Pielikums Nr. 2), kurai pievienots atjaunots objektam “Pilsētas sabiedriskā transporta savienojuma punkts dzelzceļa stacijā Vecāķi” paredzēto laboratorisko pārbaužu saraksts, izslēdzot no darbu apjoma tās laboratoriskās pārbaudes, kuru veikšana faktiski nav nepieciešama.
2. Pagarināt Līguma 3.4.apakšpunktos noteikto būvuzraudzības darbu izpildes termiņus, izsakot Līguma 3.4. apakšpunktus jaunā redakcijā:
2.1. “3.4.1. Pilsētas sabiedriskā transporta savienojuma punkts dzelzceļa stacijā Alfa – 13 (trīspadsmit) mēneši un 2 (divas) dienas”; 
2.2. “3.4.3. Pilsētas sabiedriskā transporta savienojuma punkts dzelzceļa stacijā Slokas iela - 9 (deviņi) mēneši un 14 (četrpadsmit) dienas”; 
2.3. “3.4.4. Pilsētas sabiedriskā transporta savienojuma punkts dzelzceļa stacijā Vecdaugava - 9 (deviņi) mēneši un 14 (četrpadsmit) dienas”; 
2.4. “3.4.5. Pilsētas sabiedriskā transporta savienojuma punkts dzelzceļa stacijā Turība – 9 (deviņi) mēneši un 14 (četrpadsmit) dienas”; 
2.5. “3.4.6. Pilsētas sabiedriskā transporta savienojuma punkts dzelzceļa stacijā Mangaļi – 9 (deviņi) mēneši un 14 (četrpadsmit) dienas”.
3. Ņemot vērā Vienošanās 2.punktā minēto būvobjektu būvuzraudzības darbu izpildes termiņu pagarinājumu:
3.1.  Puses vienojas, ka par būvobjekta “Pilsētas sabiedriskā transporta savienojuma punkts dzelzceļa stacijā Alfa” papildu būvuzraudzības darbu veikšanu, sākot ar 2026. gada 13. maiju līdz Objekta nodošanai ekspluatācijā, tiek veikta samaksa 28,49 EUR bez PVN par vienu papildu dienu, atbilstoši Līguma 7.9.punktā noteiktajai samaksas kārtībai, bet ne vairāk kā 541,31 EUR (pieci simti četrdesmit viens euro un 31 cents) bez PVN.
3.2. Līguma 7.4.1.apakšpunktā minētā būvobjekta “Pilsētas sabiedriskā transporta savienojuma punkts dzelzceļa stacijā Alfa” būvuzraudzības darbu izpildes summa tiek noteikta 10 941,31 EUR (desmit tūkstoši deviņi simti četrdesmit viens euro un 31 cents) bez pievienotās vērtības nodokļa.
4. Ņemot vērā Vienošanās 1.punktā minēto laboratorisko pārbaužu apjoma precizēšanu:
4.1. Līgumcena par Laboratoriskajām pārbaudēm tiek samazināta par 1 270,00 EUR (viens tūkstotis divi simti septiņdesmit euro) bez pievienotās vērtības nodokļa;  
4.2. Līguma 7.5.8.apakšpunktā minētā būvobjekta “Pilsētas sabiedriskā transporta savienojuma punkts dzelzceļa stacijā Vecāķi” laboratorisko pārbaužu veikšanas summa tiek noteikta 2430,00 EUR (divi tūkstoši četri simti trīsdesmit euro) bez pievienotās vērtības nodokļa.
5. Saskaņā ar Vienošanās 3. un 4.punktā noteikto, Līdzēji vienojās grozīt Līguma 7.1., 7.2.1. un 7.2.2.punktu un izteikto tos sekojošā redakcijā:
5.1. “7.1. Līgumcena par Darbu ir 142 731,31 EUR (viens simts četrdesmit divi tūkstoši septiņi simti trīsdesmit viens euro un 31 cents) bez pievienotās vērtības nodokļa normatīvajos aktos noteiktajā apjomā (turpmāk – PVN). PVN 29 973,57 EUR (divdesmit deviņi tūkstoši deviņi simti septiņdesmit trīs euro un 57 centi), Līguma summa kopā ar PVN 172 704.88 EUR (viens simts septiņdesmit divi tūkstoši septiņi simti četri euro un 88 centi).”
5.2. “7.2.1. par Būvuzraudzību 83 741,31 EUR (astoņdesmit trīs tūkstoši septiņi simti četrdesmit viens euro un 31 cents) apmērā. PVN ir 17 585.67 EUR (septiņpadsmit tūkstoši pieci simti astoņdesmit pieci euro un 67 centi) apmērā, summa kopā ar PVN 101 326.98 EUR (viens simts viens tūkstotis trīs simti divdesmit seši euro un 98 centi)”;
5.3. “7.2.2. par Laboratoriskajām pārbaudēm 58 990,00 EUR (piecdesmit astoņi tūkstoši deviņi simti deviņdesmit euro) apmērā. PVN ir 12 387,90 EUR (divpadsmit tūkstoši trīs simti astoņdesmit septiņi euro un 90 centi) apmērā, kopā ar PVN 71 377,90 EUR (septiņdesmit viens tūkstotis trīs simti septiņdesmit septiņi euro un 90 centi).”.
6. Līguma noteikumi, kas nav grozīti ar Vienošanās Nr.2 paliek nemainīgi. 
7. Šajā vienošanās lietotajiem terminiem ir tāda pati nozīme, kāda tiem piešķirta Līgumā, ja vien šajā Vienošanās tekstā nav skaidri noteikta cita to nozīme.
8. Vienošanās Nr.2 stājas spēkā ar Līdzēju parakstīšanas brīdi un ir pievienojama Līgumam kā tā neatņemama sastāvdaļa.
9. Vienošanās Nr.2 sagatavota uz 2 (divām) lapām, elektroniska dokumenta veidā un parakstīta ar drošu elektronisko parakstu. 
10. Vienošanās Nr.2 tiek pievienots šādi pielikumi, kas ir Vienošanās Nr.2 neatņemamas sastāvdaļas:
10.1. Rīgas valstspilsētas pašvaldības Ārtelpas un mobilitātes departamenta Tehniskās komisijas sēdes protokola Nr. 59  izraksts no 19.12.2025. (e-doc);
10.2. Būvuzraudzības darbu pabeigšanas atskaite  no 07.12.2025.
11. Līdzēju rekvizīti un paraksti:

	Departaments: 
Rīgas valstspilsētas pašvaldības 
Ārtelpas un mobilitātes departaments
Ģertrūdes iela 36, Rīga, LV-1011 
Reģistrācijas numurs 50900040801
	Izpildītājs:
“BaltLine Globe” SIA
Latgales iela 127, Rīga, LV-1003
Reģistrācijas numurs 40003780856

